open-index/open-wikipedia-markdown huggingface dataset:
Dominion (razvrstavanje)

**[[Dominion]]** je bila samoupravna kolonija ili autonomna država unutar Britanskog Imperija. 

Također može označavati:

## Film i televizija

* "Dominion" (''Stargate SG-1''), epizoda TV-serije *Stargate SG-1*
* Dominion (''Star Trek''), interstelarno carstvo u fiktivnom univerzumu *Star Trek*
* **, film iz 2005.

## Muzika
* ''Dominion'' (Don McLean album)
* ''Dominion'' (Kamelot album)
* ''Dominion'' (Jakob album)
* Dominion (britanski bend)
* Dominion (filipinski bend), Goth rock bend
* Dominion (švedski bend)
* "Dominion/Mother Russia", pjesma benda The Sisters Of Mercy
* Dominion (Benedictum album)
Marcel Hirscher

**Marsel Hiršer** () je austrijski alpski skijaš. Specijalista je za slalom i veleslalom.
## Karijera
U Svetskom kupu je debitovao 17. marta 2007. u Lencerhajdu u veleslalomu, gde je zauzeo 24. mesto. U sezoni 2007/08. zabeležio je tri plasmana u prvih deset, bio je deveti u Adelbodenu i treći u Kranjskoj Gori i Bormiju. Ove rezultate je ostvario u slalomskim trkama. Sezonu je završio na petnaestom mestu u poretku slaloma sa 167 bodova, dok je u ukupnom poretku bio 51. sa isto toliko bodova. 
### Sezona 2008/09.
U sezoni 2008/09. najbolji rezultat koji je ostvario je treće mesto u superkombinaciji u Val d'Izeru. Najbolji rezultati u slalomu su mu bila dva četvrta mesta u Vengenu i Kicbilu. U Sestrijereu je ostvario najbolji rezultat u veleslalomu, šesto mesto dok je u superveleslalomu samo na jednoj trci osvojio bodove kada je bio 26. u Oreu. Sezonu je završio na devetom mestu u poretku slaloma sa 253 boda, četrnaestom u poretku veleslaloma sa 162 boda i desetom mestu u poretku za kombinaciju sa 105 bodova. U ukupnom poretku je bio četrnaesti sa 540 bodova.

### Sezona 2009/10.
U sezoni 2009/10. Marsel Hiršer je prvi put uspeo da ostvari pobedu u takmičenjima Svetskog kupa. Pobedio je u veleslalomskim trkama koje su održane u Val d'Izeru i Kranjskoj Gori U slalomu je dva puta bio drugi, u Adelbodenu i Kranjskoj Gori, u superkombinaciji je osvojio jedno drugo mesto, u Val d'Izeru, dok mu je u superveleslalomu najbolji rezultat bio jedanaesto mesto, takođe u Val d'Izeru Na kraju sezone bio je osmi u poretku slaloma sa 281 bodom, šesti u poretku veleslaloma sa 306 bodova, 34. u poretku superveleslaloma sa 24 boda i dvanaesti u poretku za kombinaciju sa 80 bodova. U ukupnom poretku je bio petnaesti sa 469 bodova.
### Sezona 2010/11.
Tokom sezone 2010/11. Marsel Hiršer je ostvario jednu pobedu, u slalomu u Val d'Izeru. U veleslalomu najbolji rezultat mu je bio treće mesto u Biver Kriku. Ove sezone je osvojio bodove i u paralelnom slalomu koji je održan u Minhenu kada je bio deveti. Zbog povrede članka koju je zadobio nedelju dana pre početka Svetskog prvenstva u Garmiš-Partenkirhenu morao je da okonča sezonu. Sezonu je završio na petom mestu u poretku slaloma sa 326 bodova i desetom u poretku za veleslalom sa 128 bodova. U ukupnom poretku je bio petnaesti sa 469 bodova.
## Pobede u Svetskom kupu
11 pobeda (5 u veleslalomu, 6 u slalomu)

## Izvori

## Vanjske veze

* Biografija Marsela Hiršera na sajtu FIS 
* Rezultati Marsela Hiršera u Svetskom kupu
Big Bend (razvrstavanje)

__NOTOC__
**Big Bend** (fonetski izraz za big band) se može odnositi na:

## Toponimi
### SAD
* Big Bend (Texas), regija Teksasa
* Big Bend National Park, Teksas
* Big Bend (Kalifornija), mjesto određeno popisom stanovništva
* Big Bend (Okrug Butte u Kaliforniji), neinkorporirana zajednica
* Big Bend (Okrug Placer u Kaliforniji), neinkorporirana zajednica
* Big Bend (Florida), regija Floride
* Brana Big Bend, na rijeci Missouri u Južnoj Dakoti
* University City-Big Bend (St. Louis MetroLink), stanica prigradske željeznice
* Big Bend (Okrug Rusk u Wisconsinu), grad
* Big Bend (Okrug Waukesha u Wisconsinu), selo

### Australija
* Big Bend (South Australia), grad

### Kanada
* Big Bend Country, oblast u Britanskoj Kolumbijn
* Big Bend (British Columbia), bivši grad (danas potopljen od jezera Kinbasket Lake) osnovan za vrijeme:
** Zlatne groznice u Big Bendu 1860-ih
* Big Bend Ranges, dio gorja Selkirk u Britanskoj Kolumbiji

### Afrika
* Big Bend (Svazilend), grad

## Povezano
* Bigbend (razvrstavanje)
George Formby Senior

**George Formby** (4. oktobar 1875 – 8. februar 1921), rođen pod imenom **James Lawler Booth**, bio je engleski komičar i muzičar. Predstavljao je veliku zvijezdu edvardijanskih music hallova, a svojim pjevanjem i klaunskim točkama je značajno uticao na kasniji komičarski stil Charlieja Chaplina. Formby je tokom karijere bio mučen lošim zdravljem i patio od tuberkuloze, ali je usprkos toga bio jedan od najbolje plaćenih zabavljača svog vremena. Njegov sin je bio popularni komičar i muzičar koji je također koristio ime George Formby.

## Izvori

## Vanjske veze
* www.rfwilmut.clara.net/musichll/xformby.html  – Includes recordings of his music.
* The George Formby Senior page  – Biography, pictures and recordings of George Formby Senior, and some transcribed lyrics.
* George Formby Snr Biography  – From the George Formby Society website
Big band

**Big band** (fonetski: **big bend**; na engleskom doslovno "veliki orkestar") je izraz koji se koristi za vrstu muzičkog sastava (orkestra) specijaliziranog za izvođenje jazz i swing muzike, koji koristi ritam sekciju, limene i drvene puhačke instrumente, te se sastoji između 12 i 25 muzičara. Big bandovi su od sredine 1920-ih do kraja 1940-ih predstavljali jedan od najpopularnijih oblika muzičke zabave, odnosno dominirali zabavnom muzikom u SAD i drugim državama, zbog čega se taj period u historiji muzike ponekad naziva *Big Band erom*.

## Reference

## Vanjske veze
* William Russo, *Composing for the Jazz Orchestra* University of Chicago Press, Library of Congress no. 61-8642
* George T. Simon, *The Big Bands*, The Macmillan Company, New York, 1967, Library of Congress no. 67-26643
George Formby

**George Formby**, OBE (26. maj 1904 – 6. mart 1961), rođen kao **George Hoy Booth**, bio je britanski komičar, pjevač, kantazitor i glumac, poznat po laganim komičnim pjesmama, prilikom kojih je svirao banjo ukulele ili banjolele. Predstavljao je jednu od najvećih zvijezda britanske pozornice i filma 1930-ih i 1940-ih.

## Popularne pjesme

* "Chinese Laundry Blues" (1932)
* "The Isle of Man" (1932)
* "With My Little Ukulele in My Hand" (1933)
* "The Window Cleaner"/"When I'm Cleaning Windows" (1936)
* "Leaning on a Lamppost" (1937)
* "Hi Tiddly Hi Ti Island" (1937)
* "The Lancashire Toreador" (1937)
* "With My Little Stick of Blackpool Rock" (1937)
* "Tan Tan Tivvy Tally-Ho!" (1938, wm Arthur Le Clerq)
* "They Can't Fool Me" (1938)
* "Mother, What'll I do Now?" (1938)
* "Our Sergeant Major" (1938)
* "Imagine Me on the Maginot Line" (1939)
* "It's Turned Out Nice Again" (1939)
* "Mr Wu's a Window Cleaner Now" (1939)
* "My Grandad's Flannelette Nightshirt" (1939)
* "Count Your Blessings And Smile" (1940)
* "Auntie Maggie's Remedy" (1941)
* "Bless 'Em All" (1941)
* "Mr Wu's is Now an Air Raid Warden" (1942)
* "You Don't Need A Licence For That" (1946)
* "Happy Go Lucky Me" (1960)

## Filmografija
* *[[By the Shortest of Heads]]* (1915)
* *[[Boots! Boots!]]* (1934)
* *[[Off the Dole]]* (1935)
* *George Formby Cavalcade* (1935) (inserti iz prethodna dva filma 1934-35)

* *[[No Limit (1936 film)|No Limit]]* (1935)
* *[[Keep Your Seats Please]]* (1936)
* *[[Feather Your Nest]]* (1937)
* *[[Keep Fit]]* (1937)
* *Christmas Greetings of 1937* (1937)
* *[[I See Ice]]* (1938)
* *Christmas Greetings of 1938* (1938)
* *[[It's in the Air]]* (1938)
* *[[Trouble Brewing (1939 film)|Trouble Brewing]]* (1939)
* *[[Come On George!]]* (1939)
* *[[Let George Do It]]* (1940)
* *[[Spare a Copper]]* (1940) također poznat kao *[[Spare a Copper|Call a Cop]]*
* *[[Turned Out Nice Again]]* (1941)
* *[[South American George]]* (1941)
* *[[Much Too Shy]]* (1942)
* *[[Get Cracking]]* (1943)
* *[[Bell Bottom George]]* (1943/44)
* *[[He Snoops To Conquer]]* (1945)
* *[[I Didn't Do It!]]* (1945)
* *[[George in Civvy Street]]* (1946)
* *The Friday Show* (televizijska emisija BBC, 1960; obnovljena 1994)

## Povezano
* Regal Zonophone Records

## Reference

## Literatura
* 

## Vanjske veze

* 
* 
* The Guardian: Naughty but nice (George Formby by David Bret)
* 'Ukulele king' Formby dies (BBC News)
* The George Formby Society
* Profile of George Formby Snr and Jnr
* George Formby's Gravesite
* George Formby Forum "the Resonator" 
* "Mr Wu is a Window Cleaner Now" on YouTube
М

**М** je ćiriličko slovo koje je 15. u srpskohrvatskoj azbuci. Razvilo se od grčkog slova Μ. Izgovara se kao *[[m]]* i tako piše na latinici.

Tradicionalni naslov slova je *mislite* (*мыслите*), a u novije doba se koristi skraćeno ime *em*.

## Povezano
* M (latinica)
* Μ (grčki alfabet)
Phil Davis

**Philip (Phil) Davis** (Grays, Essex, 30. srpnja 1956.) je britanski filmski i televizijski glumac, scenarist i povremeni režiser, najpoznatiji po svojim ulogama u filmu *[[Vera Drake]]*, za kojeg je zaradio nominaciju za BAFTA-u u kategoriji najboljeg sporednog glumca, te serijama *[[Sherlock (serija)|Sherlock]]*, gdje je glumio taksista, i *[[Whitechapel (serija)|Whitechapel]]*, gdje glumi detektiva Rayja Milesa.

Od 2002. godine je u braku s glumicom Eve Matheson, s kojom je ranije te iste godine dobio kći Amy Elisabeth, rođenu u Londonu.

## Vanjske veze
*
The Jolson Story

***The Jolson Story*** je američki biografski film snimljen 1946. u režiji Alfreda E. Greena. Radnja je prikazivala život, odnosno početke karijere znamenitog pjevača Ala Jolsona (čiji je lik tumačio Larry Parks). Originalno započet kao crno-bijeli film, snimljen je u Technicolor tehnici nakon što je Harry Cohn, šef studija Columbia Pictures, oduševljen dotada snimljenim materijalom i odobrio novo snimanje. Film, koji je mlađim generacijama približio tada već zaboravljenog Jolsona (koji je u snimanju sudjelovao dajući glas Larryju Parksu u muzičkim točkama) je doživio ogroman uspjeh te osvojio nekoliko "Oscara" i bio u službenoj konkurenciji Kanskog festivala 1947. Njegov uspjeh je potakao snimanje nastavka *[[Jolson Sings Again]]* 1949.

U bivšoj Jugoslaviji je prikazivan pod naslovom ***Priča o Alu Jolsonu***.

## Uloge
* Larry Parks ...Al Jolson
* Evelyn Keyes ...Julie Benson
* William Demarest ...Steve Martin
* Bill Goodwin ...Tom Baron
* Ludwig Donath ...Cantor Yoelson
* Scotty Beckett ...Asa Yoelson / Al Jolson (dječak)
* Tamara Shayne ...Mrs. Yoelson
* Jo-Carroll Dennison ...Ann Murray
* John Alexander ...Lew Dockstader
* Ernest Cossart ...Otac McGee
* The Robert Mitchell Boy Choir ...Crkveni zbor (kao Mitchell 'Boychoir')

## Pjesme u filmu

* *Let Me Sing and I’m Happy*
* *[[On the Banks of the Wabash, Far Away|On the Banks of the Wabash]]*
* *Ave Maria*
* *When You Were Sweet Sixteen*
* *After the Ball*
* *By the Light of the Silvery Moon*
* *Blue Bell*
* *Ma Blushin’ Rosie*
* *I Want a Girl*
* *My Mammy*
* *I’m Sitting on Top of the World*
* *You Made Me Love You*
* *Swanee*

* *Toot, Toot, Tootsie! (Goo’ Bye)*
* *The Spaniard That Blighted My Life*
* *April Showers*
* *California, Here I Come*
* *[[Liza (All the Clouds'll Roll Away)]]*
* *There’s a Rainbow ’Round My Shoulder*
* *[[Avalon (Al Jolson song)|Avalon]]*
* *She’s a Latin from Manhattan*
* *About, a Quarter to Nine*
* *[[Anniversary Song]]*
* *Waiting for the Robert E. Lee*
* *Rock-a-Bye Your Baby with a Dixie Melody*

## Vanjske veze
* 
*
1378.

Godina **1378** (**[[rimski brojevi|MCCCLXXVIII]]**) naše ere, redovna godina koja počinje u petak (1. 1. po julijanskom kalendaru).

## Događaji
* 13. 1. - Umro Đurađ I Balšić, gospodar Zete, nastavlja brat Balša II (Mavro Orbin izveštava o njegovim sukobima sa sinovcem Đurđem II).
* februar-mart - Rat osam svetaca: u Sarzani se održava mirovna konferencija.
* 27. 3. - Posljednji avinjonski papa Gregorije XI je umro u Rimu.
* 8. 4. - Na konklavi u staroj bazilici Svetog Petra u Vatikanu, za papu je izabran biskup Bartolommeo Prignano, pod imenom Urban VI (do 1389, posljednji nekardinal). Većina kardinala su bili Francuzi, ali je pod pritiskom rimske rulje izabran Italijan.
* 10. 4. - Kralj Stefan Tvrtko u trebinjskoj Žrnovnici primio izaslanike Dubrovačke republike - potvrđene im privilegije, Tvrtko će dobijati Dmitarski (srpski) dohodak.
* 30. 5. - Kjođanski rat: mletački admiral Vettor Pisani porazio Đenovljane kod rta Anzio.
* lipanj - Ugarsko-padovske čete haraju u okolini Treviza i blokiraju Veneciju s kopnene strane.
* jul - Okončan je Rat osam svetaca: Firenca će platiti odštetu papi, vratiti imovinu sveštenicima i opozvati anticrkvene zakone, a papa će skinuti interdikt sa Firence.
* 9. 8. - Francuski kardinali objavljuju nevažećim izbor pape Urbana VI. 
* 14. 8. - Mletački admiral Pizani zauzeo Kotor (bio pod ugarskim protektoratom, vraća se već sledeće godine); iz crkve odnesen deo mošti Svetog Trifuna.
* 20. 9. - Francuski kardinali izabrali Roberta Ženevskog za (anti)papu Klementa VII - time počinje Zapadna šizma koja će trajati do 1417. 
* listopad - Admiral Pizani bombardira Zadar, Đenovezi pred Trogirom.
* 24. 10. - Pizani osvojio i zapalio Šibenik.
* 10. 11. - Rab se predao mletačkom providuru Loredanu. 
* 17. 11. - Neuspešni mletački napad na Trogir. 
* 29. 11. - Umro Karlo IV, car Svetog rimskog carstva,

### Tokom/tijekom godine
* Vuk Branković uzeo Prizren, nakon smrti Đurđa Balšića. 
* 1378-81 - Kjođanski rat između Mletačke i Đenovske Republike (ugarski kralj Ludovik I. Veliki podržava Đenovu). 
* Starac Makarije, isihasta, osnovao manastir Starčeva Gorica na Skadarskom jezeru.

## Rođenja

## Smrti

* približno - Jovan Dragaš, srpski despot (* oko 1343).
* 1378-79 - Vukac Hrvatinić, bosanski veliki vojvoda

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Rupert Penry-Jones

**Rupert William Penry-Jones** (London, 22. rujna 1970.) je britanski filmski, televizijski i kazališni glumac najpoznatiji po svojim televizijskim ulogama. Rođen je 1970. godine u Londonu, a osim na televiziji, glumio je i u kazalištu (posebice su značajne izvedbe Shakespearea) i na filmu. Njegove najpoznatije uloge su one Adama Cartera u seriji *[[Spooks]]* i Josepha Chandlera u seriji *[[Whitechapel (serija)|Whitechapel]]*.

Od 2007. godine je u braku s glumicom Dervlom Kirwan, s kojom ima dvoje djece.

## Filmografija

## Vanjske veze
* 
* Rupert Penry-Jones at the bbc.co.uk official *[[Spooks]]* website.
* Rupert Penry-Jones interview: Sunday Times 15 June 2008 
* Rupert Penry Jones Network 
* Maxine Peake to star in BBC1 legal drama Silk at guardian.co.uk
Steve Pemberton

**Steven James "Steve" Pemberton** (Blackburn, 1. rujna 1967.) je britanski komičar i glumac najpoznatiji kao član komičarske skupine *[[The League of Gentlemen]]* u kojoj sudjeluju i Reece Shearsmith, Mark Gatiss i Jeremy Dyson. Iako je najpoznatiji po svom komičarskom radu, a kao uzore navodi Pythonovce (posebice Cleesea) i Rowana Atkinsona, Pemberton od 2009. godine glumi u krimi-drami *[[Whitechapel (serija)|Whitechapel]]*. Tumači lik Edwarda Buchana, nespretnog ali stručnog povjesničara kriminala koji pomaže policijskom timu prilikom istraga.

## Vanjske veze
*
1379.

Godina **1379** (**[[rimski brojevi|MCCCLXXIX]]**) naše ere, redovna godina koja počinje u subotu (1. 1. po julijanskom kalendaru).

## Događaji
* veljača - Kjođanski rat: mletački admiral Vettor Pisani sa flotom opet ispred Trogira, ali se ubrzo povlači u Pulu.
* proljeće - Ugarske i padovske čete uspešno ratuju u mletačkom zaleđu.
* 7. 5. - Pomorska bitka kod Pule, Đenovljani pobedili mletačku flotu (poginuo đenovski komandant Luciano Doria, a Pisani osuđen na robiju). 
* 29. 5. - Huan I Kastiljski postaje kralj.
* 15. 6. - Dubrovčani poslali Stjepana Sorkočevića na Kotor, što izaziva pobunu u gradu i povratak pod ugarsku vlast (mletački vojnici se održali u citadeli).
* 1. 7. ? - Jovan V Paleolog se uz osmanlijsku i mletačku pomoć vratio na vlast (sin Andronik ga zbacio 1376. uz đenovsku i osmanlijsku pomoć). 
* 20. 7. - Karlo II. Drački napušta Budim, odlazeći u severnu Italiju.
* 16. 8. - Đenovežani sa saveznicima osvojili Chioggiu - opkoljena Venecija traži mir, ali đenovski admiral Pietro Doria odbija. 
* 23. 8. - Pregovori Venecije i saveznika o miru - saveznički zahtevi su ogromni, razgovori se otežu do studenog.
* 9. 9. - Sporazum iz Neuberga: habsburške vojvode i braća Albreht III. i Leopold III. dele zemlje - Albrehtu Austrijsko nadvojvodstvo, a ostalo Leopoldu, uključujući slovenske zemlje.
* listopad-studeni - Napeti odnosi između Dubrovnika i Tvrtka oko Kotora.
* 22. 12. - Mlečani (dužd Andrea Contarini i adm. Pisani) blokirali okupacione snage u Kjođi.

### Tokom/tijekom godine
* Patrijarh srpski Jefrem napustio položaj (pominje se i 1382.), naslediće ga Spiridon.
* 1378-79 - Umro Jovan Dragaš, despot iz porodice Dejanovića, preuzima mlađi brat Konstantin Dragaš Dejanović. 
* Pavao Horvat je novi zagrebački biskup, a njegov brat Ivan novi je mačvanski ban. 
* Knez Lazar zauzeo Braničevo i Kučevo, oblasti Radiča Brankovića i tako izašao na Dunav. 
* U dubrovačkim dokumentima se prvi put pominje pojam Crna Gora.
* period 1379-83 - U turskom upadu oštećen manastir Gračanica

## Rođenja

## Smrti

* 1378-79 - Vukac Hrvatinić, bosanski veliki vojvoda
* 1378-79 - Jovan Dragaš, srpski despot
* oktobar - Ostoja Rajaković, ohridski vlastelin

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Sam Stockman

**Sam Stockman** (London, 1982.) je britanski filmski i televizijski glumac najpoznatiji po ulozi Lewisa Davenporta u britanskoj sapunici *[[Family Affairs]]*, koju je tumačio od 2002. do 2004. 

Zajedno s kolegom Rupertom Hillom, koji mu je na ekranu glumio brata, i Angelom Hazeldine, Sam je bio član benda Shepard's Pi. Nakon što se bend razišao zbog glazbenih razlika, Sam i Angelina su postali članovi rap-rock benda The Circus Electric.

Nekoliko se puta pojavio kao narkoman James Hope u seriji *[[Holby City]]*, a imao je i uloge u serijama *[[Doctor Who]]* i *[[Spooks]]*. Od 2009. tumači ulogu Emersona Kenta u seriji *[[Whitechapel (serija)|Whitechapel]]*.
Bočac (jezero)

**Jezero Bočac** je vještačko jezero na području opština Mrkonjić Grad, Kneževo i Banjaluka, Republika Srpska, BiH. Jezero je akumulaciono i nastalo je izgradnjom brane za potrebe istoimene hidroelektrane, koja je puštena u rad 1981. godine. Jezero se napaja vodom iz rijeke Vrbas i prolazi kroz kanjon koji sačinjavaju obronci planina Čemernica i Manjača. Bočačko jezero se nalazi 50 kilometara od Banjaluke i 15 kilometara od Mrkonjić Grada.

## Ekosistem
U ovom jezeru obitava smuđ, šaran i pastrmka.

## Povezano
* Hidroelektrana Bočac

## Reference

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
* Turistička organizacija Republike Srpske: Mrkonjić Grad
Jugovo jezero

**Jugovo jezero** je vještačko jezero na planini Zelengora, u Nacionalnom parku Sutjeska, Republika Srpska, BiH. Ovo je jedino jezero na Zelengori koje je nastalo vjaštačkim putem. Ime je dobilo po svom tvorcu Jugu koji je u Nacionalnom parku Sutjeska radio kao lovočuvar. Jezero je nastalo akumulacijom tako što je Jug pregradio potok koji se danas uliva u jezero. Jugovo jezero je površine oko 2.50 hektara, a duboko je oko 5 metara. Dužina jezera iznosi oko 250 metara a širina oko 100 metara. Jugovo je planinsko jezero i nalazi se na 1.450 metara nadmorske visine. Jezero se nalazi 25 km od Čemerna (Gacko). 

## Reference

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
* Planinarsko društvo "Zelengora" Foča: Jezera Zelengore u Republici Srpskoj (Nacionalni park Sutjeska) 
* Turistička organizacija Republike Srpske: Jugovo jezero
Balkana

**Turističko rekreativni centar Balkana** je dio gornjosansko-plivske turističke zone. Udaljen je 4-5 km od Mrkonjić Grada i nalazi se uz magistralni put Jajce – Mrkonjić Grad – Bihać (nekadašnji „Put AVNOJ-a“). 

Jezerski dio kompleksa čine dva ovalna vještačka jezera: malo i veliko, ukupne površine 56.000 m2. Jezera su izgrađena 50-tih godina 20. vijeka, a napaju se iz planinskih potoka Cjepalo i Skakavac i iz sublakustrijskih izvora ispod Velikog jezera. Jedina otoka je Crna rijeka, koja teče u pravcu jug-sjever i nakon 17 km se ulijeva u Vrbas. 

O postanku jezera sačuvano je nekoliko legendi u narodu mrkonjićkog kraja, a interesantna je etiologija njegovog imena. Prema predanju tu su bila dva snažna i duboka izvora-bunara, puna ribe. Pošto se riba na turskom kaže *baluk*, izvori su nazvani Balukhana (stanište riba). Vremenom je ime promijenjeno u Balukana, i najzad u Balkana (što nema nikakve konotacije sa pojmom Balkan).

U julu i avgustu temperatura vode u Malom jezeru dostiže 20°C, pa je tada pogodna za kupanje. Sa druge strane, tokom zime se njegova površina često zaledi pa je moguće upražnjavanje i zimskih sportova. Veliko jezero je bogato raznim vrstama ribe: amur, linjak, pastrmka i dr.

Turistička infrastruktura Balkane je namjenjena ljetnoj i zimskoj rekreaciji i odmoru. Tokom čitave godine ovo mjesto posjećuje veliki broj domaćih i inostranih turista. Pored jezera nalaze se tereni za košarku, mali fudbal, rukomet, odbojku na pijesku, parking, uređena i obilježena mjesta za roštiljanje i kampovanje, trim staza i dr. 

Na obroncima planine Lisine 1979. godine je uređena skijaška staza sa ski-liftom, a tokom ljeta se ovdje organizuju posjete prirodi, kampovi i sl. Svake godine se na Balkani tradicionalno održava manifestacija *Dani kosidbe – Memorijal Lazar Laketa*. Centralni dio manifestacije čini takmičenje domaćih i inostranih kosaca, a pored toga održavaju se smotre folklora, takmičenje u plivanju i druga sportska i kulturna dešavanja. Događaj je posvećen očuvanju tradicije ovog kraja, odnosno sjećanju na mrkonjićke kosce i kose „varcarke“, običaje itd.

## Vanjske veze

* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
* Radio televizija Republike Srpske: Reportaža: Dani kosidbe na Balkani, 07.07.2011.
Bardača (jezero)

**Barski rezervat Bardača** je nekada bio kompleks od 11 jezera smještenih u plavnom području između rijeka Save i Vrbasa. Nalazi se sjeveroistočno od Banje Luke, u opštini Srbac, (Republika Srpska, BiH). Najpoznatija i najveća od ovih jezera su: Prevlaka, Veliki i Mali Dajkovac, Raktovac, Necik, Lug i Dugo polje jedan i dva. Danas su preostala samo tri jezera, dok su ostala isušena 2012. godine i pretvorena u poljoprivredna područja.

Proglašena je "Ramsarskim mjestom", odnosno uvrštena je na svjetsku listu zaštićenih močvarnih područja.

Oko polovine Ramsarskog područja obuhvata ribnjake izgrađene od početka 20. stoljeća, a dodatno proširene 1960 -ih za potrebe navodnjavanja. Ostali dio su naplavljene površine, šume, obrađeno zemljište i nastanjene površine. Hidrološki režim je prekinut izgradnjom kanala, pumpnih stanica i branama na obližnjim potocima. Područje je ugroženo stalnom i intenzivnom poljoprivrednom proizvodnjom i nerazumnom upotrebom vještačkih đubriva i pesticida. 

## Ekosistem
Bare, poplavna šuma, livade i močvare podržavaju niz ugroženih vrsta i čine važno mjesto za gniježđenje i zaustavljanje ptica kojih je registrovano 178 vrsta. Postoji bogata fauna riba sa registrovanih 26 vrsta (na primjer, *Gymnocephalus schraetzer, Zingel streber*) i niz vodozemaca poput *Salamandra salamandre*, *rana dalmatina* i kornjače *Emys orbicularis*. U ovom močvarnom regionu registrovano je i 280 biljnih vrsta.

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
## Reference

## Vanjske veze
* Zvanični sajt Sportsko rekreativnog centra "Bardača"  
* www.ramsar.org
Bašigovačko jezero

**Bašigovačko jezero** je veštačko jezero u Federaciji BiH, u Bosni i Hercegovini. Nalazi se u jugoistočnom delu opštine Živinice i udaljeno je 6 kilometara od grada Živinice. Jezero se nalazi u rupi koja je nastala vađenjem rude. Bašigovačko jezero je stvoreno 1984. godine kada je obustavljeno vađenje rude. Dužina jezera iznosi oko 400 a širina oko 350 metara sa maksimalnom dubinom oko 40 metara na sredini. Dubina jezera u priobalnom pojasu varira od 2,5 pa do 5 metara u istočnom i severnom delu dok južni i zapadni deo ima obalu sa blagim povećanjem dubine. Plići deo jezera je obrasao trskom i rogozom a na pojedim mjestim se nalaze i grmovi barske trave u vodi. Manju količinu vode jezero dobija od padavina, a veći deo se snabdeva vodom iz podzemnih izvora. Višak vode iz jezera stvara potočić koji se uliva u reku Spreču. U jezero su ubačene razne riblje vrste tako da u jezeru danas ima štuke, soma, deverike, šarana, babuške, linjaka, koštre, crvenperke i druge sitne ribe. Na jezeru je razvijen ribolov.

## Vanjske veze
* Članak o jezeru na -{www.bistrobih.ba}-
Bistarac

**Bistarac** je jezero u Federaciji BiH, u Bosni i Hercegovini. Nalazi se u Tuzlanskom kantonu, oko dva kilometra od Lukavca. Bistarac je jezero sa prirodnim prečišćavanjem tako da je voda u jezeru čista.

Jezero je bogato ribom, a cele godine se poribljava raznim vrstama riba kao što su: šaran, som, savska deverika, plotica. Sem ovih riba u jezeru se nalaze i linjak, crvenperka, amur, tolstolobik, smuđ, klen, koštro i pastrmka, koja je se dobro prilagodila vodi jezera. Na jezeru se tokom cele godine organizuju sportska ribolovna takmičenja.

## Vanjske veze
* Članak o jezeru na -{www.bistrobih.ba}- 
* Slika jezera
Breštica

**Breštica jezero** se nalazi u Federaciji Bosne i Hercegovine, Bosni i Hercegovini udaljeno od Banovića oko tri kilometra. Jezero je dugo oko 150 metara i isto toliko je i široko. Nastalo je prije 60-ak godina. Bogato je šaranom, smuđem, štukom, somom, manjićima, klenom, deverikom i ostalom sitnom ribom.

## Vanjske veze
* Članak o jezeru na -{www.bistrobih.ba}-
Blatačko jezero

**Blatačko jezero** je jezero u Federaciji BiH, u Bosni i Hercegovini. Nalazi se na planini Bjelašnica, kod sela Blaca. Od grada Konjica je udaljeno oko 20 kilometara. Pri najvećem vodostaju, dužina jezera je oko 400 metara a širina oko 150 metara. Dubina jezera je oko 4 metra. Nalazi se na 1.146 metara nadmorske visine.

Temperatura jezera je ljeti relativno znatna i dostiže 22&nbsp;°C, a zimi je 4-5 mjeseci zaleđeno i prekriveno snijegom.

Jezero je okruženo pašnjacima. Preovladava niska vegetacija, te se ponekad javlja grmlje i bjelogorično drveće, pretežno bukva. U neposrednoj blizini je dio kanjona rijeke Rakitnice. Osim bogate prirode, oko jezera nalazi se sedam nekropola u kojima su prahistorijski tumuli, stećci, pravoslavno groblje i nišani.

Kulturni pejzaž Blatačko jezero sa dijelom kanjona rijeke Rakitnice, prahistorijskim grobnim gomilama, nekropolama sa stećcima i nišanima, proglašen je za nacionalni spomenik BiH.

## Reference

## Vanjske veze
* Članak o jezeru na -{www.bistrobih.ba}-
Boračko jezero

**Boračko jezero** je glacijalno jezero u Hercegovini u Federaciji BiH, BiH.

Leži na severoistočnom podnožju planine Prenj, na nadmorskoj visini 397 m. Sa zapada ga okružuju strmi i šumoviti visovi Crne gore (1343 m), a sa istoka Tranjine (1055 m). Basen jezera je nastao u Boračkoj dragi procesom glacijalne erozije.

Jezero ima elipsast oblik. Dugačko je 786, a široko 402 m. Površina mu iznosi 0,26&nbsp;km². Dužina jezerske obale je 2,4&nbsp;km. Jezero je najdublje u jugoistočnom užem delu oko 17 m, a sadrži približno 2,5 mil.m³ vode, koja je zbog bistrozelene boje prozirna i do 8,3 m. Voda je najtoplija u avgustu (oko 25&nbsp;°C), a najhladnija u februaru (0&nbsp;°C).

Boračko jezero dobija vodu od Boračkog potoka i brojnih okolnih izvora, kojih ima i po dnu jezera. Iz jezera ističe Šištica, koja se posle kratkog toka klisurom dugom 6&nbsp;km i dubokom 60 m ruši 30 m visokim vodopadom u reku Neretvu.

Jezero je poznato po dobroj pastrmci i rakovima.

Od Konjica je udaljeno 20&nbsp;km i povezano je asfatnim putem. U neosrednoj blizini izgrađeni su hoteli i moteli, jer je Boračko jezero omiljeno izletište stanovnika Konjica, Sarajeva i Mostara.Tu se nalazi i selo Borci, koje je stoljećima naseljavalo, skoro u potpunosti srpsko stanovništvo, koje je napustilo ove krajeve nakon rata u Bosni i Hercegovini 1992-1995.godine.

## Značajno područje za ptice
Područje Boračkog jezera nikada nije sistematičnije istraživano sa ornitološkog aspekta, ali se nalazi na listi značajnih područja za ptice u Bosni i Hercegovini i neophodno je sprovesti opsežna istraživanja radi utvrđivanja sastava i brojnosti lokalne ornitofaune. Registrovano je gniježđenje dugorepe sove (*Strix uralensis*), planinskog djetlića (*Dendrocopos leucotos*), srednjeg dijetlića (*Leiopicus medius*)

## Izvori

## Vanjske veze
*
Deransko jezero

**Deransko jezero** je periodično jezero u južnoj Hercegovini, u prostoru Hutovog blata. Formirano je u kraškom polju drenažnog sistema njegove otoke Krupe, koja se kao leva pritoka uliva u Neretvu kod sela Dračeva.

Najveća jezera Hutova blata su: Deransko, Jelim, Drijen, Orah, Škrka i Svitava. Svitavsko jezero je vještačka akumulacija, nastala izgradnjom hidroelektrane Čapljina. Jezera Hutova blata predstavljaju prave kriptodepresije, jer se dna pojedinih jezera nalaze ispod razine mora (Jelim 18 m).  Sva jezera Hutova blata međusobno su povezana velikim brojem kanala i jaruga.

Površina Deranskog jezera iznosi oko 5 km², a vodu prima od izvora koji se nalaze na njegovim istočnim i severoistočnim rubovima. U vreme povodnja Deransko jezero se znatno poveća. U sušnom periodu voda se toliko povuče da se u Deranskom jezeru formira niz manjih jezera koja su međusobno povezana kanalima.

Jezero je najvećim dijelom prekriveno lopočem (*Nymphaea alba*), lokvanjem (*Nuphar luteum*),  mrijesnjakom (*Potamogeton sp.*), žabnjakom (*Ranunculus sp.*) itd.
## Izvori
Bilećko jezero

**Bilećko jezero** je jezero koje se nalazi na teritoriji opštine Bileća, istočna Hercegovina, Republika Srpska, BiH i na teritoriji opštine Nikšić, Crna Gora. Nalazi se na reci Trebišnjici blizu grada Bileće. Nastalo je izgradnjom brane Grančarevo na reci Trebišnjici blizu grada Bileće 1968. godine. Brana je visoka 123 metra, a široka u vrhu 439 metara. Uz maksimalnu denivelaciju od 52 m, ima ukupnu zapreminu akumulacije 1280 hm3, odnosno korisnu zapreminu od 1100 miliona kubnih metara.

Bilećko jezero je najveća veštačka akumulacija na Balkanu, dužine 18 km i širine 3-4 km. Površina jezera je oko 33 kvadratna kilometra, u zavisnosti od vodostaja (od toga je 82,74 % površine jezera u Bileći, a 17,26 % u Nikšiću). Najveća dubina Bilećkog jezera je 104 metra, a nalazi se na oko 400 metara nadmorske visine.

Vode jezera služe za potrebe hidroelektrane Trebinje I, koja je puštena u rad u periodu 1968-1975. godine.

Na dnu jezera se nalazi selo Panik, poznato arheološko nalazište iz antičkog doba, koje je evakuisano prilikom gradnje hidrocentrale.

## Reference

## Izvori
* Agencija Republike Srpske za vode oblasnog riječnog sliva Save: Jezera u Republici Srpskoj 
* Hidrometeorološki zavod Republike Srpske: Jezera u Republici Srpskoj  
* 
* Turistička organizacija Republike Srpske: Bilećko jezero 
* Slike Bilećkog jezera
* Bilećko jezero na Google maps
Modračko jezero

**Modračko jezero** je akumulaciono jezero koje se najvećim delom nalazi u opštini Lukavac. Modračko jezero je dugo 12 kilometara, a široko u proseku 700 metara sa najvećom dubinom od 14 metara. Jezero je nastalo veštačkim putem tako što je napravljena brana na reci Spreči.

Ovo jezero privlači veliki broj turista, pre svega zbog lepo urađene plaže u mesnoj zajednici Prokosovići. Plaža je urađena na dužini od oko 1500 metara, gde se nalaze restorani, hoteli i sportski objekti. Na jezeru se održavaju i takmičenja u ribolovu, kao i niz drugih kulturno-sportskih manifestacija.

## Vanjske veze
Bužimsko jezero

**Bužimsko jezero** je jezero na severozapadu Bosne i Hercegovine, smešteno par kilometara od Bužima, u selu Vrhovska. Jezero se nalazi ispod napuštenog rudnika mangana za čije je potrebe i napravljeno. Jezero je površine oko 2 hektara i najveće dubine oko 7 metara, sa muljevitim dnom.

## Reference
Idovačko jezero

**Idovačko jezero** nalazi se u Bosni i Hercegovini i smešteno je u podnožju Idovca, najvišeg vrha planine Raduše. Nadmorska visina jezera je 1.830 metara, dužina jezera je oko 80 metara, širina oko 70 metara, a dubina oko 1,5 metar.

## Reference
Jablaničko jezero

**Jablaničko jezero** je veštačko akumulaciono jezero na reci Neretva u Federaciji BiH, BiH. Prostire se od Konjica do Jablanice, uz magistralni put M-17.

Jablaničko jezero je nastalo 1953. godine izgradnjom lučne brane na Neretvi, 5 kilometara uzvodno od Jablanice.

Površina jezera je 13 -{km²}-, dok je srednja dubina 70 metara. Visina brane je 80 metara. Jezero je dugačko 30 kilometara, široko do 3,1 kilometar, na nadmorskoj visini od 202 metra, pri čemu vodostaj osciluje do 25 metara.

Jezero je poznato kao vikend odmaralište i turistička destinacija. Bogato je raznovrsnom ribom: pastrmka, glavatica, strugača, šaran, beli klen itd. 
## Vanjske veze
Visitorsko jezero

**Visitorsko jezero** je jezero u Crnoj Gori u opštini Plav. Smješteno je na planini Visitor, po kojoj je dobilo ime. Jezero je ledničko, poznato po svom plovećem ostrvu.
Visitor

**Visitor** je planina u jugoistočnom delu Crne Gore između Plavskogusinjske kotline na istoku i izvorišta rečice Zlorečice na zapadu. Planina se pruža pravcem jugozapad-severoistok i čini granicu između opština Andrijevica i Plav. 

Najviši vrh je visok 2211 metara. Najviši vrhovi Visitora su građeni od trijskih krečnjaka, koji leže preko metamorfisanih škriljaca. U najnižem ledničkom cirku Visitora, čije dno se sastoji od zelenih škriljaca, nalazi se jezero, na apsolutnoj visini 1820 metara. Vodu gubi prema Murinjskoj reci, kroz naslagane morenske bedeme. Uokvireno je četinarskom šumom i bujnim pašnjacima.
Šatorsko jezero

**Šatorsko jezero** je ledničko jezero na planini Šator u zapadnoj Federaciji Bosne i Hercegovine, Bosni i Hercegovini. Nalazi se na visini od 1488 m nmv. Dugačko je 200 m, široko 100 m, a duboko oko 7 m.

Jedno je od najljepših planinskih jezera u Bosni i Hercegovini. Usvojena je odluka od strane Skupštine Kantona 10 o proglašenju pećine *[[Pećina Lednica|Lednice]] i Šatorskog jezera Eko zonama* od posebnog interesa za Kanton. Napravljena i usvojena je Stručna studija od strane općine Bosansko Grahovo, koja će se baviti zaštitom i preporukama o očuvanju Šatorskog jezera i pećine Ledenica.

Jezero je opkoljeno sa sjeverne, istočne i južne strane padinama i vrhovima Velikog i Malog Šatora i Babine Grede. Te se impresivne klisure dižu od samog jezera sa visinskom razlikom od preko 400 metara. Naročitu sliku pružaju takozvani Vražji Vrtovi na Babinoj Gredi. Sve ove padine obrasle su klekovinom bora, a na sjevernim ekspozicijama nalazi se vrlo rijetka i zaštićena vrsta Runolist (Leontopodinum alpinum).

Na jugozapadnoj strani jezera, nekoliko metara od njegove obale nalazi se Šatorsko vrelo (izvor), dijagonalno, na sjeveroistočnoj strani nalazi se „sifon ili odljev“, tako da jezero uvijek zadržava isti nivo vode.

Ljetna temperatura vode kreće se oko 17 °C, dok izvor na obali, koji jezeru daje vodu, ima temperaturu 6&nbsp;°C. Zaleđeno je od decembra do aprila pri čemu debljina leda dostiže i do 70&nbsp;cm.

Na dnu jezera su biljke potamogeton i zbog njih providnost vode iznosi i do 4 metra, skoro do dna, osim u najdubljim dijelovima. Boja vode je zelena zbog trave i biljki koje rastu na dnu jezera a uzdižu se do površine vode i stvaraju čitavu podjezersku šumu.

Od životinja u njemu žive žaba i vodeni gušter.

Nekoliko stotina metara sjeverno od jezera nalazi se Bulino vrelo, za koje lokalno stanovništvo vjeruje da ima ljekovita svojstva.

Iz njega izvire Mlinski potok od kojeg kad se spoji sa Šatorskim potokom nastaje reka Unac. 
Pristup jezeru je sa ceste Bosansko Grahovo - Livno iz mjesta Gornje Peulje

## Vanjske veze

* Zaštita Šatorskog jezera i pećine Ledenica
Direct-to-video

**Direct-to-video** (na engleskom doslovno "neposredno-na-video") je izraz koji se u najširem smislu koristi za (cjelovečernje) igrane filmove koji svoju premijeru, odnosno prvo predstavljanje publici imaju kroz distribuciju (iznajmljivanje ili prodaju) specifičnih audio-vizualnih medija kao što su DVD-ovi, BluRay diskovi, VHS ili druge videokazete (u prošlosti) ili, u najnovije vrijeme, streaming preko Interneta. U svom užem smislu se pod time podrazumijeva pežorativni izraz za filmove niskog budžeta i/li niske kvalitete za koje su njihovi tvorci zaključili da njihova redovna kino-distribucija jednostavno nije isplativa.

## Povezano
* Televizijski film
* Grindhouse

## Vanjske veze
* Movie critic on the future of Direct-to-DVD
* 9 Movies Too Awful for the Theater by The Daily Beast Video
Visitor (razvrstavanje)

**Visitor** može označavati:

* Visitor, planina u Crnoj Gori;
* Nana Visitor, američka glumica
* *Visitor*, epizoda TV-serije *[[Smallville]]*
926.

__NOTOC__
Godina **926.** (**[[rimske brojke|CMXXVI]]**) bila je redovna godina koja počinje u nedjelju u julijanskom kalendaru.

## Događaji
* Kitani osvajaju sjevernu korejsku državu Balhae.
* Yao Kun, izaslanik kineske dinastije Kasniji Tang se sreće sa Abaojiem, vladarom Kitanskog Carstva.

## Rođenja

* 2. 6. &ndash; Car Murakami od Japana (u. 967)

## Smrti

* Guillaume II od Akvitanije
* 6. 9. &ndash; Abaoji, vladar Kitanskog Carstva
* Car Zhuangzong od Kasnijeg Tanga

## Reference
George Rossi

**George Rossi** (Glasgow, 28. rujna 1960.) je škotski filmski i televizijski glumac najpoznatiji po ulozi detektiva Duncana Lennoxa u seriji *[[The Bill]]* i detektiva Johna McCormacka u seriji *[[Whitechapel (serija)|Whitechapel]]*. Rossi je talijanskog porijekla s majčine strane, koja potječe iz Lazija.

Prije glume, zajedno s bratom, radio je u obiteljskom sladoledarskom poslu, a tijekom karijere je ostvario zapažene uloge u serijama *[[Roughnecks (serija)|Roughnecks]]*, *[[Taggart]]*, *[[Holby City]]*, *[[Boon (serija)|Boon]]*, *[[Local Hero]]* i *[[The Singing Detective]]*.

## Vanjske veze
* George Rossi na IMDB-u
Car Murakami

bio je 62. po redu car Japana, prema tradicionalnom popisu, a koji je vladao od 946. do smrti 967.

Prije dolaska na prijestolje osobno ime (*[[imina]]*) mu je bilo Nariakira*-shinnō* (成明親王). Bio je 14. sin cara Daigoa. Krunskim princom je imenovan 944. za vrijeme vladavine svog starijeg brata cara Suzakua.

Na prijestolje je stupio 946. nakon Suzakuove abdikacije. Kao regent i de facto vladar je služio njegov ujak Fujiwara no Tadahira. Nakon Tadahirine smrti je Murakami nominalno vladao sam (zbog čega su ga hvalili kasniji historičari), ali je u stvarnosti moćni klan Fujiwara sačuvao dominaciju preko uticajnih dvorjana Fujiwara no Saneyorija i Fujiwara no Morosukea.

Murakami je bio talentirani muzičar i pokrovitelj umjetnosti. Godine 951. je odredio Pet ljudi kruškove komore da izrade pjesničku zbirku *[[Gosen Wakashū]]*.

## Reference
Guillaume II od Akvitanije

**Guillaume II Mladi** (*Vilim*; ; ? - 12. decembar 926) bio je grof od Auvergnea i vojvoda Akvitanije od 918. do smrti.

Bio je sin grofa Acfreda I od Carcassonea i Adelinde, sestre akvitanskog vojvode Guillaumea I. Guillaume je Akvitaniju naslijedio od svog tetka nakon njegove smrti 918. Odmah nakon dolaska na prijestolje je pokrenuo rat protiv Burgunđana i Normana koji su odbili priznati Rudolfa za francuskog kralja. Kasnije se pobunio protiv Rudolfa, ali se s njim pomirio i za njegov račun branio granicu na Rajni od Mađara.

Oženio se za Gerloc, kćer normanskog vojvode Rolloa i s njom imao kćer Blanche (; u. 989) koja se kasnije udala za francuskog kralja Louisa V.

## Literatura
* *Nouvelle Biographie Générale*. Paris, 1859.
* *Memoirs of the Queens of France*. Anne Forbes Bush.
Buffalo (Eastern Cape)

**Buffalo** (afrikaans: *Buffelsrivier*) je jedna od većih rijeka u južnoafričkoj provinciji Eastern Cape koja utječe kod grada East London u Indijski ocean.

## Hidrografija
Rijeka Buffalo duga je ukupno 133 km, i ima sliv koje obuhvaća površinu od 1 279 km².

Rijeka izvire na na padinama Masiva Amatola na nadmorskoj visini od 1200 m. Od svog izvora, rijeka teče kroz šumoviti kraj u kanjonu dubokom do 120 m, urezanom u brda. Nakon samo 7 km, rijeka nailazi na svoju prvu branu Maden, izgrađenu prije jednog vijeka. Nakon 4 km nizvodno od Brane Maden, na Buffalu je izgrađena puno veća brana Rooikrants s akomulacionim jezerom u koje stane oko pet milijuna m<sup>3</sup>, za opskrbu grada King William's Town i okolnih naselja. Dvadeset kilometara od izvora, na nadmorskoj visini od 450 metara, Buffalo prima dvije pritoke sa sjeveroistoka, Cwengcwe i Izele. Odavde rijeka teče kroz valovitu ravnicu.

Dvije glavne zapadne pritoke Buffala; Mgqakwebe i Ngqokweni, uviru u rijeku u njenom srednjem dijelu kod grada King William's Town. Velika sjeverna pritoka Buffala, rijeka Yellowwoods, danas utječe u rijeku kod akomulacionog jezera Laing. To veliko akomulaciono jezero pokriva površinu od 203 hektara i sadrži 20 milijuna m<sup>3</sup> vode. Od akomulacionog jezera Laing, Buffalo teče prema istoku 40 kilometara, sve do brane Drift i svog najvećeg akomulacionog jezera koje ima kapacitet od 101 milijuna m<sup>3</sup> vode. Zatim rijeka teče još dvadesetak kilometara kroz obalne šume, prije uvira u Indijski ocean kod grada East London.

Buffalo je jedina plovna rijeka Južnoafričke Republike i to samo kod svog ušća, tako da je njen estuarij ujedno i luka grada East London.

## Izvori

## Vanjske veze
* ''Buffalo Catchment'' na portalu South African Estuarine Land-cover
Slano jezero (Crna Gora)

**Slano jezero** je vještačko jezero u Crnoj Gori u opštini Nikšić. Smješteno je u zapadnom dijelu Nikšićkog polja. Jezero je stvoreno 1950. godine za potrebe hidroelektrane Perućica, kao i obližnja jezera Krupac i Vrtac. Sva tri jezera su međusobno povezana kanalima. Teren na kom su izgrađena jezera je zbog velike propustljivosti morao biti ojačan betonom. Obala slanog jezera je dosta razuđena sa nekoliko ostrva od kojih je naveća Viza. Koristi se za ribolov i turizam. Pored jezera nalaze se naselja Bubrežak, Riđani, Broćanac, Orlina i Kuside. Nalazi se u blizini sela Stedim.
Annie Oakley

**Annie Oakley** (rođena kao **Phoebe Ann Moses**; 13. august 1860 - 3. novembar 1926) bila je američka strijelkinja i zabavljačica, koja se proslavila svojom preciznošću u gađanju puškom kao i nastupom u cirkusu Buffalo Billa.

## Vanjske veze
* Annie Oakley  - Biography by Dorchester County Public Library, Cambridge, MD
* *
* Garst Museum, home of the Annie Oakley Center, Greenville, OH 
* Annie Oakley Center Foundation frequently asked questions about Annie Oakley 
* Annie Oakley Foundation's current web site "Mosey" research page 
* Annie Oakley Festival in Greenville, Ohio
* Annie Oakley Research links  Virtual Museum of History
* Annie Oakley biography (Women in History) 
* American Experience | Annie Oakley | People & Events | PBS 
* ''"Little Miss Sure Shot" The Saga of Annie Oakley'' 
* Annie Oakley at the Buffalo Bill Historical Center, Cody, Wyoming 
* Scanned 1898 letter from Anne Oakley to President McKinley advocating the use of women in military combat (from the National Archives and Records Administration).
Original name: Phoebe Ann Mosey}}
* Animated GIF files of Annie Oakley performing
Hannah Walters

**Hannah Walters** je britanska filmska i televizijska glumica najpoznatija po ulogama Megan Riley u seriji *[[Whitechapel (serija)|Whitechapel]]* i Trudy u seriji *[[This Is England '88]]*. Tijekom karijere je uglavnom glumila u TV serijama, ali se pojavila i u nekoliko TV filmova. 

Udana je za glumca Stephena Grahama, s kojim ima dvoje djece.
Annie Get Your Gun

**Annie Get Your Gun** se može odnositi na:

* ''Annie Get Your Gun'' (mjuzikl), premijerno izveden na Broadwayu 1946-
* ''Annie Get Your Gun'' (film), filmska verzija mjuzikla
* ''Annie Get Your Gun'' (Doris Day-Robert Goulet album), album Doris Day i Roberta Gouleta
* "Annie Get Your Gun" (pjesma), pjesma benda Squeeze
Annie Get Your Gun (mjuzikl)

***Annie Get Your Gun*** je američki mjuzikl iz 1946. za koga je muziku napisao Irving Berlin, a libreto i dijaloge Dorothy Fields zajedno sa svojim bratom Herbertom Fieldsom. Radnja predstavlja fiktivnu biografiju znamenite streljačice Annie Oakley, odnosno prikazuje njen nastup u cirkusu a Buffalo Billa, odnosno njenu romansu sa strijelcem Frankom Butlerom. Mjuzikl, u kome je naslovnu ulogu tumačila Ethel Merman, je nakon brodvejske premijere postao veliki hit i izvođen je 1147 puta, a godine 1950. je snimljena i filmska verzija. Mnoge pjesme su postale veliki hitovi, a od svih najviše *[[There's No Business Like Show Business (pjesma)|There's No Business Like Show Business]]*, koja je postala svojevrsna neslužbena himna Broadwaya i američke zabavne industrije uopće.

## Izvori

## Literatura
* Bloom, Ken and Vlastnik, Frank (2004). *Broadway Musicals: The 101 Greatest Shows of all Time.* New York: Black Dog & Leventhal Publishers. 
* Kantor, Michael, and Maslon, Laurence (2004). *Broadway: The American Musical*. New York: Bullfinch Press. 
* Nolan, Frederick (2002). The Sound of Their Music: The Story of Rodgers and Hammerstein. Cambridge, Mass.: Applause Theatre and Cinema Books. .
* Annie Get Your Gun plot summary & character descriptions  from StageAgent.com
* The Judy Garland Online Discography "Annie Get Your Gun" pages.
* Listing at the RNH site 
* 1999 Revival at RNH 
* 'Annie Get Your Gun' Story, Cast, Scenes and Settings at guidetomusicaltheatre.com

## Vanjske veze
* 
* 
* 
* Curtain Up reviews from 2/8/01 and 3/9/99
* Annie Get Your Gun at Ovrtur.com
There's No Business Like Show Business (pjesma)

***There's No Business Like Show Business*** je američka zabavna pjesma iz 1946. za koju je muziku komponirao Irving Berlin, a tekst napisao Ted Royal. Napisana je za mjuzikl *[[Annie Got Your Gun]]*, a izvodi se u točki u kojoj članovi Buffalo Billovog cirkusa Divljeg Zapada pokušavaju naslovnu protagonisticu Annie Oakley nagovoriti da im se pridruži. Pjesma je postala veliki hit, a kasnije je poslužila i kao naslov za film *[[There's No Business Like Show Business (film)|There's No Business Like Show Business]]* iz 1954. gdje ju je izvodila Ethel Merman, zvijezda originalne predstave. Kasnije su je izvodili mnogi izvođači, a postala je svojevrsna neslužbena himna Broadwaya i američke industrije zabave uopće.